Komisijos reglamentas (EB) Nr. 1837/2001
2001 m. rugsėjo 10 d.
iš dalies keičiantis Reglamentą (EEB) Nr. 2237/77 dėl ūkio ataskaitos formos
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą [1], su paskutiniais pakeitimais, padarytais Reglamentu (EB) Nr. 1256/97 [2], ypač į jo 7 straipsnio 3 dalį,
kadangi:
(1) 1977 m. rugsėjo 23 d. Komisijos reglamentas (EEB) Nr. 2237/77 dėl ūkio ataskaitos formos, naudojamos žemės ūkio valdų pajamoms nustatyti [3] su paskutiniais pakeitimais, padarytais Reglamentu (EB) Nr. 1122/2000 [4], nustato ūkio pelno apskaitos duomenų tipą.
(2) Tikslinga peržiūrėti ir įtvirtinti apskaitos duomenų nuostatas, kad duomenis būtų galima lengviau palyginti ir pritaikyti juos besivystantiems bendrosios žemės ūkio politikos poreikiams.
(3) Šiame reglamente numatytos nuostatos atitinka Bendrijos privačių ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2237/77 I, II ir III priedai čia keičiami I, II ir III priedais.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 2002 ataskaitinių metų, pradedant nuo 2002 m. sausio 1 d. iki liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. rugsėjo 10 d.